ב-2015 הגיעו חיילים מצבא בריטניה למקום ואספו את שאריות הלוחות שהיו במקום והעבירו אותם למחסן במחנה בריטי
חללים בעלי שם.
בבית הקברות נקבר זוכה צלב ויקטוריה מייג'ור ג'ורג' גודפרי מסי ווילר שנהרג ב-13 באפריל 1915 במהלך קרב שוויבה כשהוביל את הפלוגה שלו להתקפה על עמדת אויב.
בריאן חיל
בריאן חיל סלבטיירה (בספרדית: Bryan Gil Salvatierra; נולד ב-11 בפברואר 2001 בהוספיטלט דה לוברגאט שבספרד) הוא כדורגלן ספרדי המשחק בעמדת קשר הכנף בקבוצת בטוטנהאם הוטספר.
קריירת מועדונים.
סביליה.
חיל הגיע אל מחלקת הנוער של סביליה בשנת 2012, לאחר ששיחק במחלקת הנוער של ברבטה. בעונת החל חיל לשחק בסביליה ב', קבוצת המילואים של המועדון.
ב-6 בינואר 2019 ערך חיל את הופעת הבכורה שלו בקבוצה הראשונה של המועדון, כשהחליף את ויסאם בן ידר בתיקו 1-1 נגד אתלטיקו מדריד במסגרת המחזור ה-18 בלה ליגה לעונת 2018/2019. הוא ערך עשר הופעות נוספות במסגרת הליגה בעונה זו, כולן כמחליף, וב-25 באפריל הבקיע את שער הבכורה שלו במועדון, בניצחון 5-0 על ראיו ואיקאנו במסגרת המחזור ה-34 בליגה, והפך ליליד המאה ה-21 הראשון שמבקיע בלה ליגה.
ב-28 בנובמבר 2019 הבקיע חיל את שער הבכורה שלו במסגרת אירופית, בניצחון 2-0 על קרבאך במסגרת שלב הבתים של הליגה האירופית לעונת 2019/2020. בסך הכל ערך חיל 14 הופעות ליגה במדי סביליה.
ההשאלה ללגנס.
ב-31 בינואר 2020 הושאל חיל למשך חצי עונה ללגנס מהלה ליגה. ב-16 בפברואר הוא ערך את הופעת הבכורה שלו במועדון, בתיקו 1-1 נגד ריאל בטיס במסגרת המחזור ה-24 בליגה לעונת 2019/2020. ב-19 ביולי הבקיע את שערו היחיד במועדון, בתיקו 2-2 נגד ריאל מדריד במסגרת המחזור ה-38 והאחרון בליגה. בסך הכל ערך חיל 12 הופעות ליגה במדי המועדון בתקופת ההשאלה.
ההשאלה לאייבר.
ב-5 באוקטובר 2020 הושאל חיל למשך עונה אחת לאייבר מהלה ליגה. ב-18 באוקטובר הוא ערך את הופעת הבכורה שלו במועדון, בתיקו 0-0 נגד אוססונה במסגרת המחזור השלישי בליגה לעונת 2020/2021. ב-3 בינואר 2021 הבקיע את שערי הבכורה שלו במועדון, בניצחון 2-0 על גרנדה במסגרת המחזור ה-17 בליגה. בסך הכל ערך חיל 28 הופעות ליגה במדי המועדון במשך תקופת ההשאלה, בהן הבקיע ארבעה שערים.
טוטנהאם הוטספר.
ב-26 ביולי 2021 חתם חיל בטוטנהאם הוטספר מהפרמייר ליג. ב-19 באוגוסט הוא ערך את הופעת הבכורה שלו במועדון, בהפסד 1-0 לפאסוס די פריירה במסגרת מוקדמות הליגה האזורית לעונת עונת 2021/2022 בליגה האזורית. ב-29 באוגוסט הוא ערך את הופעת הבכורה שלו בפרמייר ליג, כשהחליף את סון יונג-מין בדקה ה-88 בניצחון 1-0 על ווטפורד במסגרת המחזור השלישי לעונת 2021/2022.
השאלה לולנסיה.
ב-31 בינואר 2022 הושאל חיל לולנסיה עד לסוף העונה.
קריירה בינלאומית.
בחודש מרץ 2021 זומן חיל לראשונה לסגל נבחרת ספרד, לקראת משחקי מוקדמות מונדיאל 2022. ב-25 במרץ הוא ערך את הופעת הבכורה שלו בנבחרת, בתיקו 1-1 נגד נבחרת יוון.
חיל היה בסגל האולימפי של נבחרת ספרד לטורניר הכדורגל באולימפיאדת טוקיו 2020 בשנת 2021, וערך חמש הופעות בטורניר, בו זכתה נבחרתו במדליית כסף.
Sincerely
Sincerely (בעברית בכנות) הוא שיר פופולרי שנכתב על ידי הארווי פוקואה ואלן פריד ויצא לראשונה על ידי המונגלוס בשנת 1954.
המונגלוס הקליטו את השיר במהלך ההפעלה הראשונה שלהם, שהתקיימה באוקטובר 1954 בחסות יוניברסל מיוזיק בשיקגו. הגרסה של המונגלוס הגיעה למקום הראשון במצעד ה-R&amp;B של בילבורד ולמקום ה-20 במצעד השירים המושמעים ביותר בג'וקבוקס. קרדיטים על כתיבתו המשותפת חולקו בין הארווי פוקואה ואלן פריד. בנוגע לקרדיטים של כתיבת השירים, פתח פריד בדיון מכיוון שטען שהקרדיטים על חלק הכתיבה שלו מגיע לו; דבר זה אפיין שירים נוספים בהם הייתה שותף בכתיבתם.
גרסתן של האחיות מקגווייר.
הגרסה הנמכרת ביותר של "Sincerely" הייתה גרסת פופ שהוקלטה על ידי האחיות מקגווייר, שנכנסה למצעדים בשנת 1954 והגיעה למקום הראשון במצעד הראשי של הבילבורד בשנה שלאחר מכן. במרוצת השנים, העניק איגוד תעשיית ההקלטות האמריקאי (RIAA), את תואר הזהב לשיר, על מכירות של למעלה מ-500,000 עותקים במדינה.
אמה ד'ארסי
אמה זיא ד'ארסי (באנגלית: Emma Zia D'Arcy; נולדה ב-27 ביוני 1992) היא שחקנית תיאטרון, קולנוע וטלוויזיה אנגלייה.
ביוגרפיה.
ד'ארסי למד בבית הספר לאמנות רוסקין , באוניברסיטת אוקספורד. היא הופיעה במספר הפקות תיאטרון, ביניהן "רומיאו ויוליה", "ציד המכשפות" בתיאטרון החצר, ובהפקות בתיאטרון אלמיידה ובתיאטרון ווסט פלייהאוס ביורקשייר.
קריירה.
בנוסף להופעתה בתיאטרון, ד'ארסי הופיעה גם בכמה הפקות טלוויזיה. היא שיחקה בסדרה "מחפשי האמת", סדרת אימה קומית בכיכובו של ניק פרוסט ששודרה בפריים וידאו בשנת 2020. הם הופיעו יחד גם בסדרה "תאוות נדודים", ששודרה לראשונה בשנת 2018, כמו גם בעונה השנייה של הסדרה "האנה" ששודרה באמזון פריים. ד'ארסי הופיעה גם בסרט הדרמה הקומית "לא ממושמעות" בשנת 2020, שביימה פיליפה לוטהורפ.
בשנת 2020 פורסם כי ד'ארסי תופיעה בסדרת הטלוויזיה "בית הדרקון", ספין אוף של סדרת הטלוויזיה "משחקי הכס", בתפקיד רהאינירה טארגאריין, בתו הבכורה של וייסריז מאשתו הראשונה והיורשת הנבחרת, שמצפה להפוך למלכתה הראשונה של ווסטרוז מכוח סדר הירושה. העונה הראשונה שלה תשודר בשנת 2022 ותכלול עשרה פרקים.
חיים אישיים.
ד'ארסי מזדהה כג'נדרקוויר ומשתמש/ת בכינויי הגוף, singular they.
פבלו פורנאלס
פבלו פורנאלס מאיה (בספרדית: Pablo Fornals Malla; נולד ב-22 בפברואר 1996 בקאסטיון דה לה פלאנה שבספרד) הוא כדורגלן ספרדי, המשחק בעמדת הקשר ההתקפי בקבוצת וסטהאם יונייטד מהפרמייר ליג ובנבחרת ספרד.
בוצונאד
בוצונאד (בהונגרית: Boconád) הוא כפר במחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם בבוצונאד מספר התושבים נמצא בירידה. כך, בשנת 1990 היה מספר התושבים 1,526 ובשנת 2021 רק 1,290 תושבים.
האזור מיושב לסירוגין מהמאה ה-14 ועד ימינו, היישוב עצמו הוזכר לראשונה בכתבים משנת 1331.
יהודי בוצונאד.
יהודים חיו בבוצונאד במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה.
Angels like You
Angels like You (בעברית: מלאכים כמוך) הוא שיר שהוקלט על ידי הזמרת-יוצרת האמריקאית מיילי סיירוס, מתוך אלבום האולפן השביעי שלה, "Plastic Hearts". השיר יצא לאור ב-12 במרץ 2021, על ידי חברת התקליטים RCA רקורדס, כסינגל השלישי מתוך האלבום.
השיר הגיע למקום השביעי במצעד השירים מתחת להוט 100.
רקע וכתיבה.
השיר נכתב על ידי מיילי סיירוס, ראיין טדר, אלי טמפוסי, אנדרו ואט ולואי בל והופק על ידי לואי בל ואנדרו ואט גם כן. "Angels like You" יצא במקור ב-27 בנובמבר 2020, לצד אלבום האולפן השביעי של סיירוס, "Plastic Hearts". קליפ לשיר יצא לאור ב-8 במרץ 2021. הוא נשלח לרדיו להיטים עכשוויים באוסטרליה, לאחר מכן.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-140 מיליון השמעות.
וידאו קליפ.
הווידאו קליפ הרשמי של השיר פורסם ב-8 במרץ 2021, ארבעה ימים לפני שיצא כסינגל רשמי באוסטרליה (שם נשלח לרדיו להיטים עכשוויים). הקליפ צולם ב-7 בפברואר 2021, בהופעתה של סיירוס בתערוכה שהתקיימה לפני סופרבול LV. בסוף הקליפ פרסמה סיירוס הצהרה בנוגע לדעותיה אודות חיסון נגד COVID-19.
נכון לאוקטובר 2021, מונה הצפיות של הקליפ עומד על למעלה מ-30 מיליון צפיות.
תומס ביב
להב משונן
להב משונן (באנגלית: Jagged Edge) הוא מותחן פשע אמריקאי משנת 1985 בבימויו של ריצ'רד מרקנד, עם גלן קלוז, ג'ף ברידג'ס, פיטר קויוטי ורוברט לוג'יה בתפקידים הראשיים.
העלילה היא על עורכת דין שמקבלת על עצמה בחוסר רצון, להגן על בעל שנאשם ברצח אשתו. שם הסרט נובע מהמכשיר בו בוצע הרצח - סכין עם להב משונן.
הסרט קיבל ביקורות טובה והצליח באופן מסחרי.
רוברט לוג'יה היה מועמד לפרס אוסקר לשחקן המשנה הטוב ביותר.
תקציר העלילה.
פייג' פורסטר, אשתו של בעל עיתון נפוץ בסן פרנסיסקו ג'ק פורסטר (ג'ף ברידג'ס), נרצחת באופן אכזרי בווילה שלהם על החוף. אלמוני מכוסה פנים חודר לבניין, קושר אותה ומשסף את צווארה בסכין עם להב משונן.
ג'ק נעצר כחשוד ברצח אך מכחיש וטוען שלא היה במקום וכי לא היה לו כל סכסוך עם אשתו.
על התביעה מתמנה התובע המחוזי תומאס קראסני (פיטר קויוטי). ג'ק מבקש מעורכת הדין טדי בארנס (גלן קלוז) לייצג אותו. בארנס מסרבת בתחילה, היא עזבה את התחום הפלילי לפני חמש שנים כשהייתה סגניתו של קראסני לאחר שהוא הסתיר ממנה פרטים ממשפט של נאשם שלבסוף הורשע והתאבד בכלא. בארנס היא גרושה שמגדלת בביתה בן ובת.
לאחר הפצרות היא מסכימה לייצג את ג'ק ושוכרת את הבלש סם ראנסום (רוברט לוג'יה) לעבוד איתה.
עם הזמן מתפתח רומן אהבה לוהט בין ג'ק לבארנס. הם מקיימים יחסים והיא נוטה לחשוב שהוא אכן לא אשם.
במשך החקירות היא מקבלת מכתבים אנונימיים ובהם פרטים על אנשים שיכולים לתת עדות במקרה. ראנסום מזהה שהמכתבים הודפסו במכונת כתיבה מסוג קורונה משנת 1942.
במשפט נחקרות נשים שהיו בקשר עם ג'ק - וירג'יניה האוול (ליי טיילור-יאנג) ואיילין אוורי (דיאן אריקסון) ובארנס לומדת שג'ק הזה הוא רודף נשים ויחסה אליו משתנה, היא רוצה בתחילה להתפטר אבל לאחר שכנוע שלו היא חוזרת. התביעה מביאה את בובי סלייד (מרשל קוט) שהיה המאהב של פייג' וכן את השוער במועדון של ג'ף (לואיס ג'מבבלו) שהעיד שראה סכין משוננת בתא הבגדים של ג'ק אך בארנס מצליחה לבלבל אותו.